armvectores/hy_wikipedia_2023 huggingface dataset:
Գարբսեն

Գարբսեն (գերմ. Garbsen), քաղաք Գերմանիայում, Ներքին Սաքսոնիայի տարածքում։
Մտնում է Հաննովեր շրջանի մեջ։ Ըստ 2015 թվականի դեկտեմբերի 31-ի մարդահամարի տվյալների քաղաքի բնակչությունը կազմում է 60, 590 մարդ։ Զբաղեցնում է 79.31 կմ² տարածք։ Քաղաքի պաշտոնական կոդը 032 41 005-ն է։
Քաղաքը բաժանված է 13 քաղաքային գոտիների։


== Բնակչություն ==


== Քույր քաղաքներ ==
 Ֆրանսիա` Էրուվիլ Սեն Կլեր
 Մեծ Բրիտանիա` Բասսետլո (Անգլիա)
 ԱՄՆ` Ֆարմերս Բրանչ (Տեխաս)
 Գերմանիա` Շյոնեբեկ (Էլբա) (Սաքսոնիա-Անհալթ)
 Լեհաստան` Վզեսնյա


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջ
Հոր (եգիպտական դիցաբանություն)

Հոր, արևի աստվածը հին եգիպտական դիցարանում, Օսիրիսի և Իսիդայի որդին։ Համարվել է իբրև փարավոնների իշխանության հովանավոր։ Սկզբնապես պատկերվել է սավառնող թռչնի տեսքով (ըստ երևույթին, համարվել երկնքի աստված), իսկ հիմնականում՝ բազեի (նաև բազեի գլխով մարդու) կամ թևավոր արևի սկավառակի տեսքով։ Ըստ առասպելի, Հորը մենամարտում հաղթել է իր հորեղբորը՝ չարության աստված Սեթին։
Աղեղ (երաժշտություն)

Աղեղ (իտալերեն՝ arco՝ աղեղ), լարային երաժշտական գործիքների մաս, փայտե ձողիկի ծայրերին (գլխիկին և կոճղիկին) ամրացված արհեստական կամ ձիու մազերի փունջ, որը հպվելով (քսվելով) լարերին՝ հնչեցնում է դրանք։ 
Պրոֆեսիոնալ աղեղնային երաժշտական գործիքների աղեղները բաղկացած են աղեղնափայտից (ճկուն փայտ), որի վերևի ծայրն ավարտվում է Տ-աձև գլխիկով, ստորինը՝ կոճղիկով, և մետաղե պտուտակից, որը կոճղիկն ամրացնում է աղեղնափայտին։ Պտուտակը շարժվելով՝ կոճղիկը որոշակիորեն մոտեցնում է աղեղնափայտի ծայրին՝ անհրաժեշտ չափով ձգելով մազափունջը։ Նվագելուց առաջ մազափնջին բևեկնախեժ են քսում՝ ավելի մաքուր և հնչեղ 
ձայն ստանալու համար։ 
Առավել հագեցած և արտահայտիչ հնչողության համար աղեղը հիմնականում հպում են հենարանի (իշուկ) և նվագակոթի միջակա տարածության կեսին, հնչեղ և սուր հնչյունի համար [նոտաներում նշվում է սուլ պոնտիչելլո (իտալերեն՝ sul ponticello՝ sul ponticello, կրճատ՝ sul p՝ հենարանի մոտ)]՝ լարակալին մոտ, մեղմ և նուրբ հնչյունի համար՝ նվագակոթին [նոտաներում նշվում է սուլ տաստո (իտալերեն՝ sul tasto, կրճատ՝ sul t՝ նվագակոթի մոտ)։ Չոր, հատու հնչյուններ ստանալու համար աղեղնափայտով հարվածում են լարերին (նոտաներում նշվում է կոլ լենյո, իտալերեն՝ col legno՝ փայտով)։
Formation

«Formation»,  ամերիկյան երգչուհի Բիյոնսեի երգը, որ թողարկվել է իր Lemonade վեցերորդ ստուդիական ալբոմից 2016 թվականի փետրվարի 6-ին Parkwood և Columbia լեյբլների կողմից։ Երգի հեղինակներն են՝ Khalif Brown, Jordan Frost, Asheton Hogan, Michael Len Williams II, Բիյոնսե, պրոդյուսերները՝ Mike Will Made It, Բիյոնսե և A+։ 2007 թվականին այն ներկայացվել է «Գրեմմի» մրցանակի Տարվա լավագույն ձայնագրություն, Տարվա լավագույն երգ և Տարվա լավագույն տեսահոլովակ անվանակարգերում։


== Թողարկում ==
Երգը հասանելի էր անվճար ներբեռնման բացառապես Tidal երաժշտական սթրիմինգային ծառայության բաժանորդագրության միջոցով։


== Առևտրային հաջողություն ==
Երգն զբաղեցրել է 10-րդ հորիզոնականըBillboard Hot 100-ում՝ դառնալով նոր ալբոմի առաջին սինգլը, որն ընդգրկվել է ամերիկյան Hot-100-ի լավագույն տասնյակում։ Երգն առաջին տեղն է զբաղեցրել Australia Urban Singles հիթ-շքերթում։


== Երաժշտական տեսահոլովակ ==
2016 թվականի փետրվարի 6-ին թողարկվել է երգի տեսահոլովակը, որի ռեժիսորն էր Մելինա Մացուկասը։


== Առձագանքներ ==
Formation ճանաչվել է 2016 թվականի լավագույն երգերից մեկը շատ քննադատների և հրատարակությունների կողմից, ինչպիսիք են՝ Rolling Stone, Entertainment Weekly, Time Magazine, Complex, Fuse NPR, и Paste։ Pitchfork և Spin ամսագրերի կողմից այն ճանաչվել տարվա երկրորդ լավագույն երգը, իսկ NME ամսագիրը՝ վեցերորդը։ Billboard ամսագիրն «Formation» երգն ընդգրկել է 2016 թվականի «100 Best Pop Songs of 2016» ցանկի 14-րդ հորիզոնականում։


== Հիթ-շքերթներ ==


== Հավաստագրեր ==


== Թողարկումների պատմություն ==


== Ծանոթագրություններ ==
Jesus of Suburbia

«Jesus of Suburbia», ամերիկյան ռոք խումբ Green Day-ի յոթերորդ ստուդիական ալբոմի՝ American Idiot-ի հինգերորդ սինգլ։ Սինգլը թողարկվել է 2005 թվականի հոկտեմբերի 25-ին։ 


== Երգացանկ ==


=== Ավստրալիական սինգլ ===
"Jesus of Suburbia" - 9:09
"Are We the Waiting" (Live at VH1 Storytellers, Culver City, California on February 15, 2005) - 2:57
"St. Jimmy" (Live at VH1 Storytellers in Culver City, California on February 15, 2005) - 3:07


=== iTunes ===
"Jesus of Suburbia" - 9:08
"St. Jimmy" (Live at VH1 Storytellers in Culver City, California on February 15, 2005) - 3:07


=== Պրոմո ===
"Jesus of Suburbia" - 9:08
"Jesus of Suburbia" (Radio Edit) - 6:28


=== 10" ===
Ա կողմ

"Jesus of Suburbia" 	9:08Բ կողմ

"St. Jimmy" (Live at VH1 Storytellers, Culver City, California on February 15, 2005) - 3:07


=== DVD ===
"Jesus of Suburbia" (Video) - 11:53
"Jesus of Suburbia" (Live Video, Live at Irving Plaza, New York City, New York on September 21, 2004) - 11:103# "Bullet in a Bible" (Video Trailer) - 2:33


== Վարկանշային աղյուսակ ==


== Ծանոթագրություններ ==
Մանյա Ղազարյան (այլ կիրառումներ)

Մանյա Ղազարյան կարող է վերաբերել՝

Մանյա Միքայելի Ղազարյան - հայ արվեստաբան։
Մանյա Գեորգիի Ղազարյան - հայ լրագրող, Հոգևոր-մշակութային հանրային հեռուստաընկերության տնօրեն, «Շողակաթ» հեռուստաընկերության տնօրեն։
Գեղամաբակ

Գեղամաբակ (նախկին անվանումը` Ղայաբաշ),
գյուղ Հայաստանի Գեղարքունիքի մարզում, Վարդենիս-Սոթք ճանապարհից աջ, Վարդենիս քաղաքից մոտ 5 կմ հարավ-արևելք։ Բնակավայրը գտնվում է ծովի մակերևույթից 2025 մ բարձրության վրա։ Գեղամաբակ է վերանվանվել 1991 թվականի ապրիլի 3-ին։ 


== Բնակչություն ==
Ըստ ՀՀ 2011 թ. մարդահամարի արդյունքների` Գեղամաբակի մշտական բնակչությունը կազմել է 135, առկա բնակչությունը` 126 մարդ։ Մինչև 1989 թ. բնակեցված է եղել ադրբեջանցիներով։
Գեղամաբակի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, կերային մշակաբույսերի, ծխախոտի մշակությամբ և անասնապահությամբ։


== Պատմամշակութային կառույց ==
Գյուղից արևելք գտնվում է քարայր-կացարանների համալիր (17-18 -րդ դդ.)։


== Տես նաև ==
Գեղամաբակի պատմության և մշակույթի անշարժ հուշարձանների ցանկ


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե


== Ծանոթագրություններ ==
Տեեգլովա

Տեեգլովա (էստ․՝ Tääglova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իոսիպովկա (գյուղ, Մալինի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1113 թվականին։
2001 թվականի տվյալներով Իոսիպովկա գյուղում բնակվում էր 473 մարդ։ Բնակավայրը զբաղեցնում է 2,76 կմ² տարածք։ Բնակչության խտությունը կազմում էր 171,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեզորուի գավառ

Տեզորուի գավառ  (պորտ.՝ Microrregião de Tesouro), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավարևելյան մարզի մեջ։ 2006 թվականի տվյալներով բնակչությունը կազմում է 49 086 մարդ։ Զբաղեցված տարածքը 27 172,857 կմ²։ Բնակչության խտությունը 1,8 մարդ/կմ²։


== Վիճակագրություն ==
Համախառն ներքին արտադրանքը կազմել է 403 081 486,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 808,45 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,749։


== Գավառի կազմ ==
Գավառի կազմի մեջ են մտնում հետևյալ համայնքները.

Արագուաինիա
Ջեներալ Կարնեյրու
Գիրատինգա
Պոնտալ դու Արագուաիա
Պոնտի Բրանկա
Պոշորեու
Ռիբեյրանզինյու
Տեզորու
Տորիշորեու
Ժողովածու (1723)

Ժողովածու (1723), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1723 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 16,1x2,5 չափս։ Ձեռագիրը կազմված է 103 թերթից։ Գրված է բոլորգիր, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ ձեռագիր պատառիկ, դրոշմազարդ։


== Բովանդակություն ==
Մխ․ Այրիվանեցւոյ Պատմութիւոն հայոց։
Արիստոտէլի Ստորողութիւնք, Պերի արմենիաս։
Դաւթի Հարքացւոյ Նկատումն Արիստոտէլի։


== Ծանոթագրություններ ==
Պոլոնգերա

Պոլոնգերա (իտալերեն՝ Polonghera), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1153 մարդ (2008 թվականի տվյալներով)։ Բնակչության խտությունը՝ 115 մարդ/կմ²։ Տարածքը՝ 10 կմ²։ Փոստային ինդեքս՝ 12030։ Հեռախոսային կոդ՝ 011։


== Ժողովրդագրություն ==
Բնակչության գրաֆիկը.


== Կոմունայի վարչակազմ ==
Հեռախոս։ 011 974104
Էլեկտրոնային փոստ։ info@comune.polonghera.cn.it
Պաշտոնական կայք։ http://www.comune.polonghera.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ելենա Ժուկովա

Ելենա Պավլովնա Ժուկովա (ռուս.՝ Еле́на Па́вловна Жу́кова, հունիսի 5, 1906(1906-06-05), Սանկտ Պետերբուրգ, Ռուսական կայսրություն - հոկտեմբերի 31, 1991(1991-10-31), Սանկտ Պետերբուրգ, ՌԽՖՍՀ, ԽՍՀՄ), խորհրդային նկարիչ և գծանկարիչ, Լենինգրադի նկարիչների միության անդամ։


== Կենսագրություն ==
Ելենա Ժուկովան ծնվել է Սանկտ Պետերբուրգում։ 1923-1927 թվականներին սովորել է Լենինգրադի գեղարվեստա-մանկավարժական տեխնիկումում, Արկադի Ռիլովի և Ի. Վլադիմիրովի մոտ, 1930-1936 թվականներին` Լենինգրադի արվեստի աշխատողների որակավորման բարձրացման ինստիտուտում, Վսեվոլոդ Վոինովի և  Ալեքսանդր Օսմյորկինի մոտ [2]:
1928 թվականից մասնակցել է ցուցահանդեսների։ Նկարել է բնանկարներ, դիմանկարներ, նատյուրմորտներ, աշխատել է յուղաներկերի, ջրաներկերի և գծանկարների տեխնիկայով։
1927-1930 թվականներին դասավանդել է ԼԳՄՀ-ում։ Ժուկովայի աշխատանքների ցուցահանդեսներն անցկացվել են 1940, 1948 և 1975 թվականներին Լենինգրադում։
1930-ականներին Ժուկովան ծանոթ էր Կ. Ս. Մալևիչին։ Ներկա է եղել նրա հոգեհանգստի և հուղարկավորության ժամանակ, նկարվել է մի քանի խմբակային լուսանկարներում։ [3]
1932 թվականից եղել է Լենինգրադի նկարիչների միության անդամ։ Շուրջ կես դար եղել է Լենինգրադի նկարիչների միության  գեղանկարչության բաժնի մշտական քարտուղար։ Ժուկովայի հայտնի գեղանկարներ և գրաֆիկական դիմանկարներ, տարբեր տարիների կատարվել են լենինգրադցի նկարիչներ Կուզմա Պետրով-Վոդկինի  (1930), Յարոսլավ Նիկոլաևի (1945), ինչպես նաև Միխայիլ Նեստերովի (1936) կողմից [2]:
Նա մահացել է 1991 թվականի հոկտեմբերի 31-ին Սանկտ Պետերբուրգում, 86 տարեկան հասակում։
Ժուկովայի ստեղծագործությունները գտնվում են Ռուսական պետական թանգարանում, Ռուսաստանի և արտերկրի թանգարաններում և մասնավոր հավաքածուներում։


== Ծանոթագրություններ ==


== Աղբյուրներ ==
Шестнадцать пятниц: Вторая волна ленинградского авангарда. Experiment/Эксперимент: Журнал русской культуры. № 16: : В 2-х ч. LA (USA), 2010. Ч. 2. С. по указ.
Художники народов СССР. Биобиблиографический словарь. Т.4. Кн.1. М., Искусство, 1983. С.145.
Справочник членов Ленинградской организации Союза художников РСФСР. Л., Художник РСФСР, 1987. С.45.
Иванов С. Неизвестный соцреализм. Ленинградская школа. СПб., НП-Принт, 2007. С.385, 402, 403, 445.
Վլադիմիր Էռլ

Վլադիմիր Էռլ (ռուս.՝ Владимир Ибрагимович Эрль, իսկական ազգանունը՝ Գորբունով, մայիսի 14, 1947(1947-05-14) կամ 1947, Լենինգրադ, ՌԽՖՍՀ, ԽՍՀՄ - սեպտեմբերի 25, 2020(2020-09-25), Սանկտ Պետերբուրգ, Ռուսաստան), ռուս բանաստեղծ, արձակագիր, տեքստաբան։
1960-ականներին հարում էր «Մալայա Սադովայի բանաստեղծների» շրջանակին, եղել է հելենուկտներ գրական խմբի առաջնորդը։ Այդ ժամանակվանից հրապարակվում է «ինքնահրատում» («Ժամեր», «37», «Տրանսպոնանս» և այլ պարբերականներում)։ Որպես հրատարակիչ՝ թողարկել է ավելի քան 100 «ինքնահրատ» գրքեր («Չափի և կշռի պալատ» և «Օգուտ» հրատարականիշերով)։ 1980-ականների կեսերից առավելաբար հանդես է գալիս բանասիրական և տեքստաբանական աշխատանքներով։ Անդրեյ Բելիի մրցանակի դափնեկիր է (1986)։


== Վլադիմիր Էռլը հայերեն ==
«Խելահեղ է պատկերս և վարքս է կատաղի...»; «Երբ մարդիկ ունեն տեսակետներ, փոխանակում են դրանք...»; «Հեռաստաններին նայիր խիզախորեն, մոլի ծովագնաց...»; «Քնի անջրպետը...»; Եվրոպայի առևանգումը; «Արտաքնոցում փտած տախտակների միջով...»; «Ընդառաջ եկողը՝ լավն ու բարեհամբույր...»; «Ես գիտեմ՝ ժամանակն այդպես ճռռում է...»; Դեպի Երևան; Խվոստենկոյի բարձունքը; Վերաբերմունք՝ ժամանակակցին։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 93-103։ Թարգմ.՝ Հրանտ Ալեքսանյան։


== Ծանոթագրություններ ==
Խոլին դեհիդրոգենազ

Խոլին դեհիդրոգենազ (ՖՀ 1.1.99.1), ֆերմենտ, որը կատալիզում է հետևյալ քիմիական ռեակցիան

խոլին + ակցեպտոր 
  
    
      
        ⇌
      
    
    {\displaystyle \rightleftharpoons }
   բետաին ալդեհիդ + վերականգնված ակցեպտորԱյսպիսով, այս ֆերմենտն ունի երկու սուբստրատ` խոլին և ակցեպտոր։ Ռեակցիայի արդյունքում առաջանում են երկու վերջանյութեր` բետաին ալդեհիդ և վերականգնված ակցեպտոր։
Այս ֆերմենտը պատկանում է այն օքսիդառեդուկտազների ենթադասին, որոնք ակցեպտորի հետ ազդում են դոնորի CH-OH խմբի վրա (ՖՀ 1.1)։ Այս ֆերմենտի համակարգված անվանումը կլինի խոլին։ ակցեպտոր 1-օքսիդառեդուկտազ։ Այս ֆերմենտին հաճախ անվանում են նաև խոլին օքսիդազ, խոլին-ցիտոքրոմ c ռեդուկտազ, խոլին։(ակցեպտոր) օքսիդառեդուկտազ և խոլին։(ակցեպտոր) 1-օքսիդառեդուկտազ։ Այս ֆերմենտն օգտագործում է մեկ կոֆակտոր՝ PQQ, մասնակցում է գլիցինի, սերինի և թրեոնինի մետաբոլիզմին։


== Ծանոթագրություններ ==

Minoru Ameyama, Emiko Shinagawa, Kazunobu Matsushita, Koichi Takimoto, Koji Nakashima, Osao Adachi (1985)։ «Mammalian choline dehydrogenase is a quinoprotein»։ Agric. Biol. Chem. 49 (12): 3623–3626։ doi:10.1271/bbb1961.49.3623 
Ebisuzaki K, Williams JN Jr (1955)։ «Preparation and partial purification of soluble choline dehydrogenase from liver mitochondria»։ Biochem. J. 60 (4): 644–6։ PMC 1216163։ PMID 13249959 
Gadda G, McAllister-Wilkins EE (2003)։ «Cloning, Expression, and Purification of Choline Dehydrogenase from the Moderate Halophile Halomonas elongata»։ Appl. Environ. Microbiol. 69 (4): 2126–32։ PMC 154813։ PMID 12676692։ doi:10.1128/AEM.69.4.2126-2132.2003 
Takabe T, Tanaka Y, Aoki K, Hibino T, Jikuya H, Takano J, Takabe T, Takabe T (2003)։ «Isolation and functional characterization of N-methyltransferases that catalyze betaine synthesis from glycine in a halotolerant photosynthetic organism Aphanothece halophytica»։ J. Biol. Chem. 278 (7): 4932–42։ PMID 12466265։ doi:10.1074/jbc.M210970200
Կոնցի (այլ կիրառումներ)

Կոնցի, կարող է վերաբերել՝

Կոնցի - ավան Ռուսաստանի Լենինգրադի մարզի Կիրովսկի շրջանի կազմում։
Կոնցի - գյուղ Ռուսաստանի Լենինգրադի մարզի Կիրովսկի շրջանի կազմում։
Կոնցի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Արմեն Գևորգյան (երգիչ)

Արմեն Վլադիմիրի Գևորգյան (հուլիսի 3 1963, Լենինական, Հայկական ԽՍՀ, ԽՍՀՄ - դեկտեմբերի 4, 2019, Երևան, Հայաստան), հայ երգիչ, երաժիշտ։


== Կենսագրություն ==
Արմեն Վլադիմիրի Գևորգյանը ծնվել է 1963 թվականի հուլիսի 3-ին Լենինականում (այժմ՝ Գյումրի)։ Ավարտել է տեղի ռուսական դպրոցը, այնուհետև մեկ տարի սովորել է Մոսկվայի Գնեսինների անվան ռուսական երաժշտական ակադեմիայում։ Վերադարձել է Երևան և ընդունվել «Հայհամերգի» էստրադային արվեստի ստուդիա։ Մահացել է 2019 թվականի դեկտեմբերի 4-ին։


== Գործունեություն ==
1994 թվականից աշխատել է Հայաստանի Երգի պետական թատրոնում։ Մոսկվայում դասավանդել է Գնեսինների անվան ռուսական երաժշտական ակադեմիայում, միաժամանակ՝ Ժամանակակից արվեստի ինստիտուտում։ 2004 թվականին վերադարձել է Երևան և մինչև 2011 թվականը դասավանդել Հայաստանի էստրադային-ջազային արվեստի պետական քոլեջում։ 2009-2011 թվականներին եղել է Հայաստանի հանրային հեռուստառադիոընկերության «Արևիկ» մանկական վոկալ-գործիքային անսամբլի գեղարվեստական ղեկավարը, ապա՝ Հայաստանի Ոստիկանության մշակույթի կենտրոնի ղեկավարը։


== Ծանոթագրություններ ==
Հայաստանի ժամանակ

Հայաստանի ժամանակ (AMT) ժամային գոտի Հայաստանում։ Հայաստանի ժամանակը չորս ժամ առաջ է համաշխարհային կոորդինացված ժամանակից (UTC)՝ UTC+04:00։
Հայաստանում ժամացույցի ժամանակը մոտ մեկ ժամ ուշ է արևային կեսօրից։ Հետևաբար, բնակչության ակտիվության ժամերը նման են Փարիզի կամ Բարսելոնայի ժամերին, որոնք արևային ժամանակի մոտավորապես նույն տեղաշարժն ունեն։ Դրանք մոտ մեկ ժամ ուշ են Բեռլինի և Վիեննայի համեմատ, և երկու ժամ ուշ Վարշավայի և Նյու Յորքի համեմատ։


== Ամառային ժամանակ ==
Հայաստանը չի օգտագործում ամառային ժամանակը։ Հայաստանի կառավարությունը որոշում է կայացրել, որով 2012 թվականից չեղյալ է հայտարարվել ամառային ժամանակի պահպանումը, որն այլ կերպ կոչվում է Հայաստանի ամառային ժամանակ (AMST):


== Այլ ժամային գոտիներ UTC +4-ում ==

Կան որոշ ժամային գոտիներ, որոնք ունեն նույն տեղաշարժը, ինչ AMT-ն, բայց այլ երկրներում կարելի է գտնել այլ անունով, դրանք են՝

Վրաստանի ժամանակ
Ադրբեջանի ժամանակ
Ծոցի ստանդարտ ժամանակ
Մավրիկիոսի ժամանակ
Արաբական Միացյալ Էմիրությունների ստանդարտ ժամանակ
Ռեյունիոն Ժամային Գոտի
Սամարայի ժամանակ
Սեյշելյան ժամանակ


== Արցախ ==
Արցախի Հանրապետությունը նույնպես օգտագործում է Հայաստանի ժամանակը (AMT)


== Ծանոթագրություններ ==
Սաուրանի շրջան

Սաուրանի շրջան (արաբ․՝ ناحية صوران‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ազազի գավառի 6 շրջաններից մեկը։
Վարչական կենտրոնն է Սաուրան քաղաքը։ 2004 թվականի մարդահամարի տվյալներով շրջանը ունի 30,032 բնակչություն։ Տարածքը կազմում է 167.32 կմ2։


== Ծանոթագրություններ ==
Ալեքսանդր Ջորջ

Ալեքսանդր Ջորջ (անգլ.՝ Alexander L. George, մայիսի 31, 1920(1920-05-31), Չիկագո, Իլինոյս, ԱՄՆ - օգոստոսի 16, 2006(2006-08-16), Սիեթլ, Վաշինգտոն, ԱՄՆ), ամերիկացի հայտնի քաղաքագետ, Սթենֆորդի համալսարանի պրոֆեսոր։


== Կենսագրություն ==
Ջորջի ծնողները եղել են ասորիներ, ովքեր գաղթել են Միացյալ Նահանգներ Իրանի հյուսիս- արևմտյան Ուրմիա քաղաքից։ Բարձրագույն կրթությունը ստացել է Չիկագոյի համալսարանում։


== Մրցանակներ և պարգևներ ==
1975 թվական – Բենքրոֆթի մրցանակ (Կոլումբիայի համալսարան)՝ «Ամերիկյան արտաքին քաղաքականության կայունությունը. տեսություն և պրակտիկա»
1983 թվական – Մակարտուրի ֆոնդ կրթաթոշակ
1997 թվական – ԱՄՆ գիտությունների ազգային ակադեմիայի մրցանակ՝ ատոմային պատերազմի կանխարգելմանը ուղղված հետազոտությունների համար
1998 թվական – Յուհան Շյուտեի անվան մրցանակ


== Աշխատություններ ==
Վուդրո Վիլսոն և Էդվարդ Հաուս. անհատականության վերլուծություն։ 1964. (համահեղինակությամբ)։
Չինական կոմունիստական բանակը գործնականում. Կորեական պատերազմը և դրա հետևանքները։ 1969
Ամերիկյան արտաքին քաղաքականություն։ 1974 (համահեղինակությամբ)։
ԱՄՆ և ԽՍՀՄ հակամարտությունը. ճգնաժամերի կանխարգելման խնդիրները 1983.
Ամերիկա- սովետական համագործակցությունը անվտանգության ոլորտում. նվաճումներ, անհաջողություններ, դասեր։ 1988 (համահեղինակությամբ)։
Ինչպես խուսափել պատերազմից. հակաճգնաժամային կառավարման խնդիրները 1991. (համահեղինակությամբ)։
Դիվանագիտական հարկադրման սահմանները 1994. (համահեղինակությամբ)։


== Ծանոթագրություններ ==


== Արտաքին հղումներ ==
Dan Caldwell, Timothy J. McKeown, Alexander L. George, ed. (1993)։ Diplomacy, force, and leadership: essays in honor of Alexander L. George։ Westview Press։ ISBN 978-0-8133-1745-8
Գերե (շրջան)

Գերե (ֆր.՝ Guéret), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Լիմուզան երկրամասում։ Շրջանի դեպարտամենտ` Կրյոզ։ Սուպերֆեկտուրա՝ Գերե։ Շրջանի բնակչությունը 2006 թվականին կազմել է 84 448 մարդ։ Բնակչության խտությունը կազմում է 28 մարդ/կմ²։ Շրջանի տարածքը կազմում է 3027 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն` Գերե շրջան (ֆր.)


== Ծանոթագրություններ ==
Ֆուտբոլային լիգայի գավաթ 2006-07

Ֆուտբոլային լիգայի գավաթ 2006-07, Ֆուտբոլային լիգայի գավաթի 47-րդ խաղարկությունն է, որում հաղթեց «Չելսի» ֆուտբոլային ակումբը։


== Արտաքին հղումներ ==
Մրցաշարի պաշտոնական կայք Archived 2008-07-03 at the Wayback Machine. (անգլ.)
Լիգայի գավաթը Football-League.co.uk կայքում (անգլ.)
Լիգայի գավաթը BBC Sport կայքում (անգլ.)
Մարիո Պյուզո

Մարիո Պյուզո (անգլ.՝ Mario Puzo, հոկտեմբերի 15, 1920(1920-10-15)[…], Նյու Յորք, Նյու Յորք, ԱՄՆ - հուլիսի 2, 1999(1999-07-02)[…], Լոնգ Այլենդ, Նյու Յորք, ԱՄՆ), ամերիկացի գրող և սցենարիստ, հանրահայտ «Կնքահայրը» վեպի հեղինակը։


== Կենսագրություն ==
Մարիո Պյուզոն ծնվել է 1920 թվականի հոկտեմբերի 20-ին Նյու Յորքում՝ իտալացի ներգաղթյալների ընտանիքում։ Երկրորդ համաշխարհային պատերազմի տարիներին ծառայել է ԱՄՆ-ի զինված ուժերում։ Ուսանել է Նյու Յորքի Նոր դպրոց և Կոլումբիայի համալսարաններում։ Շուրջ 20 տարի աշխատել է պետական զանազան հաստատություններում։ 1969 թվականին լույս է տեսնում նրա «Կնքահայրը» վեպը, որը հեղինակին բերում է համաշխարհային ճանաչում։ Վախճանվել է 1999 թվականի հուլիսի 9-ին Լոնգ Այլենդի իր տանը՝ սրտային անբավարարությունից։


== Ստեղծագործություններ ==
1955 - «Խավար մրցասրահը» (The Dark Arena),
1965 - «Երջանիկ ճանփորդուհին» (The Fortunate Pilgrim),
1966 - «Դեվի Շոուի ամառային փախուստը» (The Runaway Summer of Davie Shaw),
1967 - «Վեց գերեզման դեպի Մյունխեն ճանապարհին» (Six Graves To Munich),
1969 - «Կնքահայրը» (The Godfather),
1978 - «Հիմարները մեռնում են» (Fools Die),
1984 - «Սիցիլիացին» (The Sicilian),
1991 - «Չորրորդ Քենեդին» (The Fourth K),
1996 - «Վերջին դոնը» (The Last Don),
2000 - «Օմերտա» (Omerta),
2001 - «Ընտանիքը» (The Family),
2012 - «Կորլեոնե ընտանիքը» (The Family Corleone)։


== Հայերեն թարգմանություններ ==
Մարիո Պյուզո, Կնքահայրը, անգլերենից թրգմ.՝ Ռուզան Ղազարյան, հ. 1, 2, Երևան 1994։


== Ֆիլմագրություն ==
1972 - «Կնքահայրը»
1974 - «Կնքահայրը 2»
1974 - «Երկրաշարժ»
1978 - «Սուպերմեն»
1980 - «Սուպերմեն 2»
1987 - «Սիցիլիացին»
1988 - «Երջանիկ ճանփորդուհին»
1990 - «Կնքահայրը 3»
1992 - «Քրիստափոր Կոլումբոս»
1997 - «Վերջին դոնը»
2012 - «Կորլեոնե ընտանիքը»


== Ծանոթագրություններ ==


== Արտաքին հղումներ ==
«Չի կարելի ատել թշնամիներին, զգացմունքները խանգարում են մտածել». Մարիո Պյուզոն իրական մաֆիոզի կյանքի կանոնների մասին
Մարիո Պյուզոն գրապահարանում
Հանճարը (ֆիլմ, 2016)

«Հանճարը» (անգլ.՝ Genius), ամերիկա-բրիտանական կենսագրական-դրամատիկական ֆիլմ, նկարահանվել է ռեժիսոր Մայքլ Գրանդաջի կողմից, Էնդչյու Սքոթ Բեգի «Մաքս Պերկինս։ Հանճարի խմբագիրը» (1978) վեպի հիման վրա։ Ֆիլմի համաշխարհային պրեմիերան կայացել էլ 2016 թվականի փետրվարի 16-ին Բեռլինի միջազգային կինոփառատոնին։


== Սյուժե ==
Ֆիլմը պատմում է խմբագիր Մաքսվել Փերկինսի և գրող Թոմաս Վոլֆի բարդ բարեկամության մասին։


== Դերերում ==
Քոլին Ֆերտ - Մաքսվել Պերկինս
Ջուդ Լոու - Թոմաս Վուլֆ
Նիկոլ Քիդման - Էլին Բերնստայն
Գայ Փիրս - Ֆրենսիս Սքոթ Ֆիցջերալդ
Դոմինիկ Ուեսթ - Էռնեստ Հեմինգուեյ
Լորա Լինի - Լուիզա Սոնդերս
Վանեսա Կիրբի - Զելդա Ֆիցջերալդ
Մաքենա Մակբրաերտի- Նենսի Պերկինս


== Արտադրություն ==
Հիմնական նկարահանումները սկսվել են 2014 թվականի հոկտեմբերի 19-ին Մանչեստրում և ավարտվել են նույն թվականի դեկտեմբերի 12-ին։


== Թողարկման ամսաթիվ ==
Ֆիլմը թողարկվել է 2016 թվականի հունիսի 10-ին։ Ֆիլմի համաշխարհային պրեմիերան տեղի է ունեցել 2016 թվականի փետրվարի 16-ին Բեռլինի միջազգային կինոփառատոնում։


=== Քննադատություն ===
Ֆիլմը Rotten Tomatoes տիրույթում  վաստակել է  51% ՝ հիմնվելով 97 ակնարկիի վրա, միջին վարկանիշը՝ 10-ից 5.7: Ընդհանուր մեկնաբանություն. «Ֆիլմն անդրադառնում է կարևոր թեմաների, բայց չնայած բոլոր ջանքերին, ցանկալի արդյունքի չի հասել»։
The Guardian-ի ակնարկում ասում է. «Մայքլ Գրանդաջի դեբյուտային ֆիլմում, որը պատմում է Թոմաս Վոլֆի և խմբագիր Մաքսվել Փերկինսի հարաբերությունների մասին, դերասանները կրկնվում են, պատկերը չափազանց ոճավորված է, նրբությունը բավարար չէ», իսկ «The Independent»-ի գրախոսը նշել է, որ «դերասանական խաղն ու սցենաը ավելի հարմար է թատրոնի համար »։


== Ծանոթագրություններ ==
(4328) Վալինա

(4328) Վալինա (անգլ.՝ Valina), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,303289 ա. մ., առավելագույնը մոտենում է 1,9027 ա. մ. հեռավորության վրա և հեռանում 2,7039 ա. մ.։ Արեգակի շուրջ մեկ ամբողջական պտույտ է կատարում 1276,79 երկրային օրվա ընթացքում, իր ուղեծրով շարժվելով միջինում 0,281956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4328) Վալինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուսկիե Գեևցի

Ռուսկիե Գեևցի (ուկրաիներեն՝ Руські Геївці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ռուսկիե Գեևցի գյուղում բնակվում էր 126 մարդ։ Բնակավայրը զբաղեցնում է 0,033 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վյատշա (գյուղ, Դեմիդովսկի շրջան)

Վյատշա (ռուս.՝ Вятша), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7863) Թարնբիլ

(7863) Թարնբիլ (անգլ.՝ Turnbull), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 2-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,131012 ա. մ., առավելագույնը մոտենում է 2,5579 ա. մ. հեռավորության վրա և հեռանում 3,7041 ա. մ.։ Արեգակի շուրջ մեկ ամբողջական պտույտ է կատարում 2023,6 երկրային օրվա ընթացքում, իր ուղեծրով շարժվելով միջինում 0,1779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7863) Թարնբիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աթանես Առաքելյան

Աթանես Առաքելյան (հոկտեմբերի 22, 1955(1955-10-22), Երևան, Հայկական ԽՍՀ, ԽՍՀՄ), հայ դիրիժոր։ Երևանի Կոմիտասի անվան պետական կոնսերվատորիայի պրոֆեսոր։


== Կենսագրություն ==
Աթանես Առաքելյանը ծնվել է 1955 թվականի հոկտեմբերի 22-ին Երևանում։ Ավարտել է Սայաթ-Նովայի անվան երաժշտական դպրոցի ջութակի դասարանը, Ռոմանոս Մելիքյանի անվան երաժշտական ուսումնարանի խմբավարական բաժինը, այնուհետև՝ Կոմիտասի անվան պետական կոնսերվատորիայի երգչախմբավարության բաժինը և ասպիրանտուրան և օպերային-սիմֆոնիկ դիրիժորության բաժինը։
1985 թվականին ՀՀ մշակույթի նախարարությունը Առաքելյանին գործուղել է Մոսկվա՝ վերապատրաստման դասընթացների` ԽՍՀՄ ժողովրդական արտիստ, պրոֆեսոր Վլադիմիր Մինինի դասարան։ 1984-1988 թվականներին՝ Հայաստանի երգչախմբային ընկերության Արամ Տեր-Հովհաննիսյանի անվան երգչախմբի դիրիժոր։ 1988-1996 թվականներին աշխատել է Երևանի պետական երաժշտական մանկական թատրոնում։ Որպես դիրիժոր-բեմադրիչ իրականացրել է մի շարք մանկական օպերային և բալետային ներկայացումներ։
1990 թվականից դասավանդում է Կոմիտասի անվան պետական կոնսերվատորիայի օպերային պատրաստման ամբիոնում, 2003 թվականից՝ նույն կոնսերվատորիայի պրոֆեսոր։
1993-2008 թվականներին ղեկավարել է Ա. Բաբաջանյանի անվան երաժշտամանկավարժական քոլեջը։ 2005 թվականից՝ Ա. Սպենդիարյանի անվան օպերայի և բալետի ազգային ակադեմիական թատրոնի դիրիժոր։ 2008 թվականից Հայաստանի երաժշտական ընկերության նախագահի տեղակալն է։


== Խաղացանկ ==


== Մրցանակներ և պարգևներ ==
ՀՀ կրթության և գիտության նախարարության ոսկե մեդալ (2005)
ՀՀ մշակույթի նախարարության պատվոգիր (2011)


== Ծանոթագրություններ ==
Խոլոդնիե Ռոդնիկի (Ցելինսկի շրջան)

Խոլոդնիե Ռոդնիկի (ռուս.՝ Холодные Родники), ավան Ռուսաստանի Ռոստովի մարզի Ցելինսկի շրջանում։ Մտնում է Նովոցելինսկոյե գյուղական համայնքի կազմի մեջ։
Քոշք (Սղերդի գավառ)

Անվան այլ կիրառումների համար տե՛ս՝ Քոշք (այլ կիրառումներ)Քոշք, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կառլո Պինսոլյո

Կառլո Պինսոլյո (իտալերեն՝ Carlo Pinsoglio, մարտի 16, 1990(1990-03-16), Մոնկալերի, Թուրին, Պիեմոնտ, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Յուվենտուսի կազմում։ Խաղում է դարպասապահի դիրքում։


== Ակումբային կարիերա ==


=== Յուվենտուս ===
Պինսոլյոն Յուվենտուսի ակադեմիայի սան է։ 2010 թվականին փոխադրվեց ակումբի առաջին կազմ, և նույն մրցաշրջանում վարձավճարով տեղափոխվեց Իտալիայի երրորդ դիվիզիոնում հանդես եկող Վիարեջո, որտեղ նա դարձավ թիմի հիմնական դարպասապահը։ Այստեղ Պինսոլյոն անցկացրեց 27 հանդիպում և 2011 թվականի հունիսի 30-ին վերադարձավ Յուվենտուս։ 2011 թվականի հուլիսին Չիրո Իմոբիլեի հետ վարձավճարով տեղափոխվեց Սերիա B-ում հանդես եկող Պեսկարա։ Իր դեբյուտը նշեց սեպտեմբերի 10-ին՝ Կրոտոնեի դեմ խաղում։ Պեսկարայում Պինսոլյոն հանդես էր գալիս որպես երկրորդ դարպասապահ և անցկացրեց ընդամենը 5 խաղ առաջնությունում։ 2012 թվականի հունվարին Յուվենտուսը հետ կանչեց Պինսոլյոյին և համատեղ սեփականության իրավունքով վաճառեց նրա տրանսֆերը Վիչենցային։


=== Վիչենցա ===
2012 թվականի հունվարին Պինսոլյոն տեղափոխվեց Սերիա B-ում հանդես եկող Վիչենցա։ Նրա տրանսֆերային արժեքի 50%-ը գնահատվեց 1․5 միլիոն եվրո, և նա մտավ Ֆաուստո Ռոսսիի տրանսֆերի մեջ։ Պինսոլյոն կրկին խաղում էր որպես երկրորդ դարպասապահ և իր առաջին 5 ամիսներում անցկացրեց 3 հանդիպում, իսկ Վիչենցան դուրս մնաց Սերիա B-ից։ Այնուամենայնիվ, Վիչենցան պահպանեց իր դիրքը առաջնությունում, քանի որ Լեչչեն հայտնվեց խաղադրույքների սկանդալի մեջ և հեռացվեց Սերիա B-ից։
2012-13 մրցաշրջանը Պինսոլյոն սկսեց որպես թիմի հիմնական դարպասապահը՝ անցկացնելով 20 հանդիպում, սակայն կորցրեց իր դիրքը 2013 թվականի հունվարին։ Այս մրցաշրջանում Վիչենցան դուրս մնաց Սերիա B-ից։ 2013 թվականի հունիսի 20-ին Յուվենտուսի և Վիչենցայի միջև համատեղ սեփականության պայմանագիրը երկարաձգվեց, և Պինսոլյոն շարունակեց մնալ Վիչենցայի ֆուտբոլիստ։
2013 թվականի հուլիսի 23-ին Պինսոլյոն վարձավճարով տեղափոխվեց Մոդենա։ Այստեղ նա անցկացրեց 39 հանդիպում՝ բաց թողելով 38 գնդակ և 14 խաղում իր դարպասը պահելով անառիկ։


=== Վերադարձ Յուվենտուս ===
2014 թվականի հունիսի 20-ին Յուվենտուսը հայտարարեց Պինսոլյոյի լրիվ տրանսֆերը 700․000 եվրոյի դիմաց գնելու մասին։ Իտալացին կնքեց 3 տարվա պայմանագիր։
2014 թվականի հուլիսի 4-ին Պինսոլյոն վերադարձավ Մոդենա 1 տարվա վարձավճարով։ Այստեղ նա անցկացրեց 44 հանդիպում։
2015 թվականի օգոստոսի 3-ին Պինսոլյոն վարձավճարով տեղափոխվեց Լիվորնո։ Լիվորնոյում նա մասնակցեց 38 հանդիպման և բաց թողեց 47 գնդակ։
2016 թվականի հուլիսին Պինսոլյոն վարձավճարով միացավ Լատինային։ Իտալացին այստեղ անցկացրեց 41 հանդիպում, իսկ Լատինան դուրս մնաց Սերիա B-ից։


== Միջազգային կարիերա ==
Պինսոլյոն ներկայացրել է Իտալիան մինչև 20 և մինչև 21 տարեկանների հավաքականներում։ Իտալիայի Մ21 հավաքականի կազմում իր դեբյուտը նշել է 2011 թվականի փետրվարի 8-ին՝ Անգլիայի դեմ ընկերական խաղում։ Բացի դրանից, անցկացրել է ևս 8 հանդիպում մինչև 21 տարեկանների հավաքականի կազմում։


== Կարիերայի վիճակագրություն ==


=== Ակումբային վիճակագրություն ===
2017 թվականի մարտի 10-ի դրությամբ


== Ծանոթագրություններ ==


== Արտաքին հղումներ ==
Պինսոլյոյի պաշտոնական Ինստագրամի էջը
Պինսոլյոն transfermarkt-ում
Պինսոլյոն soccerbase.com-ում
Պինսոլյոն WhoScored.com կայքում
Պինսոլյոն Յուվենտուսի պաշտոնական կայքում
Պինսոլյոն ՈՒԵՖԱ-ի պաշտոնական կայքում
Գլուլական

Գլուլական, լեռնագագաթ Հայկական լեռնաշխարհում, Հայկական Տավրոսի արևելյան հատվածում, Շատախի շրջանում, Շատախ գյուղի մոտ։


== Ծանոթագրություններ ==
Զեդա Սաքարա

Զեդա Սաքարա (վրաց.՝ ზედა საქარა), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2099 մարդ։


== Ծանոթագրություններ ==
Բոգդանովո (գյուղ, Սմոլենսկի մարզ)

Անվան այլ կիրառումների համար տե՛ս՝ ԲոգդանովոԲոգդանովո (ռուս.՝ Богданово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպեկտրային դասակարգում

Սպեկտրային դասակարգումը աստղագիտության մեջ աստղերի դասակարգումն է՝ ըստ նրանց սպեկտրային հատկանիշների։
Աստղի սպեկտրը նրա լուսոլորտի տարբեր շերտերում ծնվող անընդհատ և մթնոլորտում գտնվող տարբեր քիմիական տարրերի ատոմներին (շատ սառը աստղերի մոտ
նաև՝ մոլեկուլներին) բնորոշ, գծային սպեկտրների մի յուրատեսակ գումար է։ Աստղի ճառագայթման սպեկտրը նրա մասին բազմակողմանի ինֆորմացիայի աղբյուր է։
Կլանման գծերը առաջանում են աստղի մթնոլորտում, երբ այն կազմող ատոմները, Կիրխհոֆի օրենքի համաձայն, կլանում են լուսոլորտի անընդհատ ճառագայթումը։
Աստղերի սպեկտրներն իրարից զգալիորեն տարբերվում են իրենց տեսքով։ Աստղերի ճնշող մեծամասնության սպեկտրները կազմում են անընդհատ հաջորդականություն,
այն իմաստով, որ երկու ցանկացած աստղային սպեկտրների համար միշտ գոյություն ունի երրորդը, որն օժտված է միջանկյալ հատկություններով։ Աստղային
սպեկտրների այդ կարևոր առանձնահատկության վրա է հիմնվում նրանց դասակարգումը։
Աստղերի սպեկտրային դասակարգումն ընդգրկում է 7 հիմնական դաս՝
O - B - A - F - G - K - M
Ավելի մանրամասն դասակարգման համար հիմնական սպեկտրային դասերի միջև, որոնք նշանակվում են 0 ինդեքսով (B0, A0, ... , M0), օգտագործվում են
տասնորդական ենթադասեր, օրինակ՝ B1, B2, ... , B9։
Օ դասից դեպի M դասը շարժվելիս աստղային սպեկտրներում ջրածնի գծերի ինտենսիվությունը սկզբում աճում է, իսկ այնուհետև՝ նվազում։ Նույնպիսի երևույթ է
տեղի ունենում նաև այլ քիմիական տարրերի դեպքում, այն տարբերությամբ միայն, որ տարբեր տարրերի գծերն իրենց առավելագույն ինտենսիվությանն են հասնում
տարբեր սպեկտրային դասերում, որի շնորհիվ սպեկտրային հաջորդականության երկարությամբ յուրաքանչյուր դաս բնութագրվում է իր համար ամենաբնորոշ գծերով։
Սպեկտրի լուսանկարչական մասում այդ փոփոխությունների պատկերը սպեկտրային դասերում կարելի է բնութագրել հետևյալ տվյալներով։
O - Դիտվում են իոնացված հելիումի, թթվածնի և ազոտի, ինչպես նաև՝ գրածնի կլանման թույլ գծեր։ Հազվադեպ հանդիպում են պայծառ գծեր։ Այս դասի ներկայացուցիչներից հայտնի է Տ Միեղջյուրի աստղը։
B - Չեզոք հելիումի գծերն ունեն առավելագույն ինտենսիվություն B2 ենթադասում, որից հետո աստիճանաբար թուլանալով անհետանում են B9 ենթադասում։ Ջրածնի գծերի ինտենսիվությունն անընդհատ աճում է դեպի B9 ենթադասը։ B դասի սպեկտր ունի Ռիգելը։
A - Աչքի են ընկնում ջրածնի գծերը, որոնք հասնում են ամենամեծ ինտենսիվության A0 ենթադասում։ Այս դասին են պատկանում երկնքի ամենապայծառ աստղերի՝ Սիրիուսի և Վեգայի սպեկտրները։
F - Ջրածնի գծերի ինտենսիվությունը նվազում է, իսկ իոնացված մետաղների գծերինը, հատկապես՝ իոնացված Կալցիումի H և K գծերինը՝ աճում։ Այս դասի սպեկտրներ ունեն Կանոպուսը և Պրոցիոնը։
G - Իրենց ինտենսիվությամբ և բազմաքանակությամբ աչքի են ընկնում մետաղների գծերը։ Այս դասի ներկայացուցիչներն են Արեգակը և Կապելլան։
K - Մետաղների գծերն իրենց ինտենսիվությամբ գերազանցում են ջրածնի գծերին։ Իոնացված Կալցիումի H և K գծերը հասնում են առավելագույն ինտենսիվության։ Ուշ ենթադասերում երևան են գալիս մոլեկուլների կլանման շերտերը։ Այս դասին է պատկանում Արկտուրը։
M - Ամենից աչքի ընկնող առանձնահատկությունը տիտանօքսիդի կլանման շերտերի առկայությունն է։ Սպեկտրի մանուշակագույն մասը շատ թույլ է։ Այս դասի սպեկտր ունի Բետելգեյզեն։


== Աղբյուրներ ==
Միրզոյան Լ.Վ., Անկայուն երևույթներ աստղերի աշխարհում, Հայկական ՍՍՀ ԳԱ Հրատարակչություն, 1987
Խատուտիկ բադ

Խատուտիկ բադ(լատ.՝ Stictonetta naevosa) բադերի ընտանիքին պատկանող ջրային թռչուն։ Իր տեսակի մեջ նա միակն է։


== Բնութագիր ==
Բադը միջին չափի է, մոտ 50-60 սմ երկարություն ունի, թևի երկարությունը`75-85 սմ և կշռում է 800 գրամից մինչև 1 կգ։ Փետուրների գույնը՝ մուգ և փայլուն է։ Նրանց տեսակի առանձնահատկությունն այն է, որ մարմինը ծածկված է սպիտակ կետերով։ Մեկ այլ բնութագրական առանձնահատկություն ունեն և դա այն է, որ երկարաձգված (ավելի ճիշտ կլորացված) թմբիկով լայն շերտ ունեն, որը կոչվում է`«պսակ»։ Նրանք դասվում են փետրավոր թռչունների շարքին (Acidoproctus moschatae):


== Տարածվածություն ==
Խատուտիկ բադերը ապրում են միայն Հարավային Ավստրալիայում։ Նրանց բնակվելու տարածքը ճահճոտ տարածքներ են, որոնք շրջապատված են խոտով, ինչպես նաև բաց լճերով, որտեղ նրանցից սովորաբար հանդիպում է մոտ 10-ից 100 առանձին բնակվողներ։


== Սնունդ ==
Հիմնականում սնվում են ջրիմուռներով և ջրային բույսերով, ինչպես նաև մողեսներով, որդերով, միջատներով և նույնիսկ փոքր ձկներով։


== Բուծում ==
Բնադրման շրջանը տևում է հունիսից դեկտեմբեր ամիսները։ Արուները կառուցում են բույնը։ Բնի մեջ դնում են մոտ 5-7 ձու, որոնց վրա էգերը թուխս են նստում մեկ ամիս։


== Վտանգ ==
Ներկայումս այն չափազանց հազվադեպ է պատահում, օրենքով պաշտպանված թռչուն է, դասակարգված որպես վտանգված տեսակ։


== Դասակարգում ==
Խատուտիկ բադը շատ առումներով նման է Anatini ցեղային բադերին։ Առաջին հերթին կարելի է ասել, որ նրանց ոտքերը կարճ են։ Այնուամենայնիվ կարելի է նաև ասել, որ այն առանձնանում է իր սեփական ենթատեսակով, քանի որ այն ունի շատ պարզունակ կերպարներ, որոնք Anatini բադերը չունեն։ Սա իր մեջ ներառում է պարզապես կազմակերպված լինելը, չունեն պայծառ փետուրներ, սեռական մռայլության գրեթե լիակատար բացակայություն կա և ունեն վեր ցցված կտուց։
Բադերի ընտանիքում խատուտիկ բադի դասակարգումը առանձնանում է։ Մի քանի հեղինակներ այն համեմատել են փայտի բադերի կողքին։ Մյուսները ազգակցական կապ են տեսնում իրական բադերի ՝ Oxyurinae -ների կամ պեգանների հետ։ Այնուամենայնիվ, այն համարվում է որպես սագերի և կարապների հեռավոր ազգական։ Վերջերս նրանց մոտիկ ձևը բացակայում է բադերի ընտանիքում։ Բայց կտուցի կարմիր մասը վճռականորեն ցույց է տալիս, որ հեռավոր ազգակցական կապ ունի սևամորթ բադի հետ։


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություն ==


== Գրականություն ==
Janet Kear (Hrsg): Ducks, Geese and Swans. Oxford University Press, 2005, ISBN 0-19-854645-9
Hartmut Kolbe; Die Entenvögel der Welt, Ulmer Verlag 1999, ISBN 3-8001-7442-1
Շամույ

Շամույ (ֆր.՝ Chamouille), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02158:


== Բնակչություն ==
2010 թվականի տվյալներով՝ համայնքի բնակչությունը կազմում է 260 մարդ։


== Տնտեսություն ==
2010 թվականին համայնքի 165 աշխատունակ (15-64 տարեկան) բնակիչներից 138-ը տնտեսապես ակտիվ էին, 27-ը՝ ոչ ակտիվ (ակտիվության ցուցանիշը կազմել է 83,6%, 1999 թվականին եղել է 72,1%)։ 138 տնտեսապես ակտիվ բնակիչներից աշխատում էին 125-ը (64 տղամարդ և 61 կին), գործազուրկ էին մարդ (6 տղամարդ և 7 կին)։ 27 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 11-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շամույ (ֆր.)
Ալեքսանդր Վառնակով

Ալեքսանդր Վլադիմիրովիչ Վառնակով (ռուս.՝ Александр Владимирович Варнаков, ապրիլի 28, 1992(1992-04-28), Սարատով, Ռուսաստան), ռուս պրոֆեսիոնալ բասկետբոլիստ, խաղարկող։ Ներկայումս հանդես է գալիս ռուսական «Սամարա» բասկետբոլային ակումբում։


== Ծանոթագրություններ ==
Կիրիլ Ալյոշին

Կիրիլ Պավլովիչ Ալյոշին (ապրիլի 24, 1997(1997-04-24), Օմսկ, Ռուսաստան), ռուս գեղասահորդ, հանդես է գալիս Անաստասիա Սկոպցովայի հետ։ Պատանեկան իրենց վերջին մրցաշրջանում (2017/2018) նրանք հաղթել են պատանեկան Գրան պրիի եզրափակիչը, Ռուսաստանի ու աշխարհի առաջնությունները։ Հաջորդ մրցաշրջանում նրանք նորամուտը նշել են Գրան պրիի մեծահասակների շարքում, ինչպես նաև դարձել են արծաթե «Տալլինի գավաթ» մրցանակակիրները։


== Կենսագրություն ==
Զբաղվում է գեղասահքով 2003 թվականից, երբ ապրում էր Օմսկում; նրա առաջին մարզիչը եղել է Տատյանա Օդնիկովան։

Սկզբում եղել է մենասահորդ:2009/2010, 2010/2011 և 2011/2012 ժամանակաշրջաններին նա սառույցի վրա պարում հանդես է եկել է Եվգենի Չերպակովայի հետ։ Նրանք մարզվել են Սանկտ Պետերբուրգում։
2013 թվականի հոկտեմբերից սկսել է սահել Անաստասիա Սկոպցովայի հետ։ Նրանք միասին պարապել են Մոսկվայի №2 միջնակարգ դպրոցում։


=== 2017/2018 ժամանակաշրջան ===
2017/2018 մրցաշրջանում, իրենց վերջին պատանեկան մակարդակով, Սկոպցովա/Ալյոշինը զույգը հաղթել է պատանեկան Գրան-պրիի եզրափակիչում, ինչպես նաև Ռուսաստանի և աշխարհի պատանեկան առաջնություններում։


=== 2018/2019 ժամանակաշրջան ===
2018/2019 ժամանակաշրջանին զույգը նորամուտը նշեց մեծահասակների միջազգային մրցումներում։ Հոկտեմբերի երկրորդ կեսին՝ նոյեմբերի առաջին կեսին, նրանք հանդես են եկել Գրան-պրիի մեծահասակների շարքի երկու՝ Skate Canada-ն և NHK Trophy-ը  փուլերում՝ այնտեղ զբաղեցնելով համապատասխանաբար 10-րդ և 7-րդ տեղերը։ Այնուհետև հանդես են եկել «Տալլինի գավաթի» խաղարկությանը (այս մրցաշրջանում արդեն այս մրցաշարի մեծահասակների շրջանում) և վաստակեցին արծաթե մեդալներ։


== Սպորտային նվաճումներ ==


== Ծանոթագրություններ ==


== Արտաքին հղումներ ==
Իվելին (դեպարտամենտ)

Իվելին (ֆրանսերեն՝ Yvelines), դեպարտամենտ Ֆրանսիայի հյուսիսում։ 

Իվելին դեպարտամենտի կարգային թիվն է՝ 78։


== Պատմական տեղեկություններ ==

Իվլին դեպարտամենտը կազմավորվել է 1968 թվականի հունվարի 1-ին Սեն-է-Ուազ դեպարտամենտի արևմտյան մասում։
Դեպարտամենտի մայրաքաղաք Վերսալը, որը ձևավորվել է Լուի XIV-ի պալատի շուրջը, եղել է նաև Ֆրանսիայի մայրաքաղաք ավելի քան մեկ դար՝ հին կարգերի ժամանակ, ինչպես նաև՝ 1871 և 1879 թվականների միջև՝ Ֆրանսիայի երրորդ հանրապետության առաջին տարիներին։


== Աշխարհագրական տվյալներ ==
Իվլինը հյուսիսից սահմանակից է Վալ-դ'Ուազ դեպարտամենտին, արևելքից՝ Օ-դը-Սենին, հարավ-արևելքից՝ Էսոնին, հարավ-արևմուտքից՝ Էր և Լուարին, արևմուտքից՝ Էրին։


== Արտաքին հղումներ ==
Պաշտոնական կայք Archived 2007-04-08 at the Wayback Machine.
Մազազ

Մազազ գավառը եղել է Մեծ Հայքի թագավորության Այրարատ նահանգի գավառներից մեկը։ Վաղ Միջնադարում Մազազ գավառն անջատվել է Նիգ գավառից, որի մասն է կազմել Վարաժնունիք գավառի հետ միասին։
Նիգ, Մազազ, Վարաժնունիք գավառների սկզբնական տերերն են եղել Գնթունիները՝ Մեծ Հայքի թագավորության իշխանական նշանավոր տներից մեկը։
Հետագայում Նիգի մի մասն անցել է Վարաժնունիներին կամ Վարաժնունի իշխանական տանը, որոնց անունով էլ կազմավորվել է նոր գավառ՝ Վարաժնունիք։ Վերջիններիս հարևան էր Մազազ գավառը, որտեղ իր իշխանությունն էր պահպանում Գնթունիների իշխանական տան մի ճյուղը։
Տե'ս Այրարատ նահանգի քարտեզը։


== Աղբյուրներ ==
Երեմյան Ս. Տ., Հայաստանն ըստ «Աշխարհացոյց»-ի, Երևան, 1963, էջ 72
Ղևոնդ Ալիշան, Այրարատ, Վենետիկ։
Բաբկեն Հարությունյան, Մեծ Հայքի վարչա-քաղաքական բաժանման համակարգն ըստ «Աշխարհացոյց»-ի, Մաս Ա, Երևան, 2001 (մեծադիր քարտեզով)։
Բաբկեն Հարությունյան, Հայաստանի պատմության ատլաս, Ա մաս, Երևան, 2004, 2005։
Բաբկեն Հարությունյան, Հայաստանի պատմության ատլաս, Բ մաս, Երևան, 2008։
Բաբկեն Հարությունյան, Հայաստանի ազգային ատլաս, Բ մաս, Երևան, 2008։
Ստարոշեշմինսկ

Ստարոշեշմինսկ (ռուս.՝ Старошешминск, թաթ.՝ Иске Чишмә), գյուղ Ռուսաստանի Թաթարստան հանրապետության Նիժնեկամսկի շրջանի կազմում։
Բնակչությունը 2002 թվականին գրանցված տվյալներով կազմում էր 1330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակինեկդաղ

Ակինեկդաղ, Ագինեգ, Ակինեկ, լեռ Կիլիկիայում, Սարոս (Սիհուն) գետի վերին հոսանքի շրջանում, նրա աջակողմյան Քեքլիջքիր և Դողանսու վտակների միացման տեղից դեպի հյուսիս-արևելք։ Բարձր՝ 1235 մետր։


== Ծանոթագրություններ ==
Ավետարան (5167)

Ավետարան (5167), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5167 թվի տակ։ Ձեռագիրը գրվել է 17-րդ դարում Մինաս Մոկացի գրիչի կողմից ենթադրաբար Ղուշչի գյուղում (Մահմուդան երկիր)։ Ստացողը եղել է Գրիգոր տանուտերը։ Գրված է թղթի վրա, որը ունի 21x15 չափս։ Ձեռագիրը կազմված է 267 թերթից։ Գրված է երկսյուն, բոլորգրով։ Ունի տերունական 21, ավետարանիչ 4, խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ կրկնագիր մագաղաթի վրա՝ բոլորգրով, Մաշտոց։ Կազմը` կաշեպատ տախտակ դրոշմազարդ, արծաթյա 1 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 264բ, ստացողի՝ 20ա, 20բ, 88ա, 133ա, 264բ, 266ա (1682 թ.), հետագայի՝ 16բ, 266բ (18-րդ դար)։


== Ծանոթագրություններ ==
Շթրալունգեն

Շթրալունգեն  (գերմ.՝ Strahlungen), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 905 մարդ (դեկտեմբերի 31, 2010 թվական)։ Զբաղեցնում է 13,43 կմ² մակերես տարածք։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Ֆրիբուրի տաճար

Սուրբ Նիկոլայի տաճար, Ֆրիբուր քաղաքի կաթոլիկ մայր տաճար, շվեյցարական համադաշնությունում, նվիրված է սուրբ Նիկոլայ Միրլիկիյսկիին: Տաճարը գտնվում է հին քաղաքի հյուսիսարևմտյան մասում, ուշ գոթական ոճի վառ օրինակ է, դոմինանտային ճարտարապետություն միջնադարի կենտրոնում, տեսարժան վայր, որը մշտապես գրավում է զբոսաշրջիկների ուշադրությունը:
Առաջին ռոմանական մատուռը Զանե գետի ափին, որը հիմնադրվել է 1157 թվականին: Ժամանակակից տաճարի շինարարությունը սկսել է 1283 թվականին և ավարտվել է մի քանի էտապներով 1490 թվականին:
Եռասյունամեջ տաճարը բարձր կենտրոնական նավով կառուցվել է տեղական ավազաքարով և աչքի է ընկնում հարստությամբ ու դեկորատիվ տարրերի բազմազանությամբ: Տաճարի գլխավոր մուտքը արևմուտքի կողմից է, զարդարված է փորագրովի քանդակազարդ ճակատամասով, Ահեղ դատաստանը պատկերող տեսարաններ, սուրբ Նիկոլայի արձանը, տասներկու առաքյալները, Աստվածամայրը մանուկի հետ, ստեղծված XV դարի բնօրինակներից: Տաճարի աշտարակի բարձրությունը 76 մետր է, և չունի զանգակատուն, նրա վրա կախված է XIV - XVIII դարերի 13 զանգակներ, դարանք այսօր ամենահին զանգակներն են Շվեյցարիայում: Աշտարակը, որին կարելի է հասնել պտուտակաձև սանդուղքով, անցնելով 368 քայլ, բացվում է տեսարան դեպի քաղաքի համայնապատկերը և Ալպերի նախալեռնային շրջանը:
Տաճարի ներսում ուշադրություն է գրավում զոհասեղանը, Ավետման և Սուրբ Աստվածածնի զարդարուն փայտյա ձևը: Զոհասեղանին կցվում է նաև գոթական կռածո ցանկապատը: Պահպանվել են հարուստ ներքին զարդարանքները. XV դարի աթոռներ՝ փորագված մարգարեների պատկերներով, 1498 թվականի մկրտության ավազան, խորանի տարածքում գոթական թիկնաթոռ: Եզրային կամարի վրա պատկերված է 1433 թվականի «Մարմնի ամփոփումը դագաղի մեջ» բազմադեր քանդակը: Մայր տաճարում գտնվում է Շվեյցարիայի ամենամեծ գերեզմանատունը:
Ֆրիբուրի տաճարը հայտնի է իր ապակե նախշերով, որոնք պատկանում են երկու դարաշրջանների: Եզրային ճակատամուտքում կա XV դարի մյունխենցի գեղանկարիչ Ուլրիխ Վագների ոճի վերածնություն, որտեղ պատկերված են Քրիստոսի Խաչելության և Քարոզչի պատկերները:


== Ծանոթագրություններ ==
Կաուլիֆլորիա

Կաուլիֆլորիա (հուն․՝ καυλός և լատ.՝ floris բառերից), երևույթ, որի դեպքում բույսերի ծաղիկները ծաղկում են անմիջապես հաստ բնի վրա՝ առանց ծաղկակոթունի։


== Նկարագիր ==

Կաուլիֆլորիայի ժամանակ ծաղիկները բացվում են ոչ թե ընձյուղների և շիվերի, այլ բազմամյա ճյուղերի և ծառի բնի վրա` անմիջապես հաստ կեղևի տակից։ Գոյություն ունի նաև հատուկ տերմին, երբ պտուղները զարգանում են հաստ ճյուղերի վրա՝ ռամիֆլորիա, որը թարգմանաբար նշանակում է լատներենից՝ ramus - ճյուղ։
Բնագետ Ալֆրեդ Ուոլլեսի ենթադրությամբ ծաղիկները տեղադրված են սաղարթից ներքև, որը հեշտացնում է փոշոտողների գործը։ Այդպիսի ծառերի պտուղները հասանելի են թռչունների և չղջիկների համար, որոնք ուտելով պտուղը՝ տարածում են դրանց սերմերը։
Եթե որոշ բույսերի մոտ դժվար է բացատրել կաուլիֆլորիայի երևույթը, ապա դա միանգամայն հասկանալի է այնպիսի ծառերի մոտ, որոնց պտուղները մեծ չափեր ունեն և պետք է պաշտպանեն բարակ ճյուղերը։
Կաուլիֆլորիան հատկապես բնորոշ է արևադարձային ֆիթեցելլոբիում ցեղին, տրոպիկական բույսերին, որոնց ներկայացուցիչների բնի կեղևը զարդարվում է բազմերանգ ու խոշոր ծաղիկներով, որը զարմանք և հիացմունք է պատճառում դիտողին։


== Տեսակներ, որոնք ծաղկում են կաուլիֆլորիայով ==
Հացի ծառ ֊ Artocarpus heterophyllaՀացի ծառի պտուղները շատ խոշոր են և ունենում են մինչև 20 կիլոգրամ կշիռ։ Հասկանալի է, որ այդպիսի չափերի պտուղները դժվար կպահվեն բարակ ճյուղերի վրա և ավելի «նպատակահարմար է» դրանք «տեղավորել» բազմամյա հաստ ճյուղերի և բնի վրա։ 

Շոկոլադի կամ կակաոյի ծառ ֊ Theobroma cacaoԿակաոյի ծառի պտուղները կարճ պտղակոթուններով կախված են ծառի բնից, որոնք բավականին գեղեցիկ և խոշոր են։ Պտուղները ոսկեգույն են, երբեմն հասնում են սեխի մեծության։ Քանի որ կակաոն շատ է օգտագործվում հրուշակեղենի արտադրության մեջ, ապա այն հաճախ անվանում են նաև «հրուշակեղենի ծառ»։ 

Կուրուպիտա ֊ CurupitaԲրազիլական ընկույզին ազգակից կուրուպիտան ծաղկման շրջանում պատվում է բազմագույն ծաղիկներով, որի պտուղները անսովոր խոշոր են։

Լեոնիա կամ առյուծածառ ֊ LeoniaԱռյուծածառի կրեմագույն ծաղկիներն ամբողջությամբ պատում են ծառի սաղարթը և բունը բոլորովին չի երևում։ 

Մարմելադի ծառ ֊ Lacuma mamosaՄարմելադ ծառին նույնպես բնորոշ է կաուլիֆլորիայի երևույթը։ 

Հուդայածառ ֊ Cersis siliquastrum (ցերսիս սիլիքուաստրում)Կաուլիֆլորիայի երևույթը կարելի է հանդիպել ոչ միայն արևադարձային երկրներում, այլ նաև Հայաստանում։ Երևան է ներմուծվել միջերկրածովյան հուդայածառը, որը ծաղկում է ապրիլի 20-ից։ Լոբու ունդեր հիշեցնող նրա պտուղները նույնիսկ ձմռանն են առատորեն ծածկում բունն ու հաստ ճյուղերը։ Հուդայածառ կա Ազգային ժողովի շենքի, Օպերային թատրոնի այգու, Գյուղատնտեսական ակադեմիայի առջևի այգում՝ Աբովյան փողոցի կողմից։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
The Truth About Cauliflory
Cauliflory in Malaysian Rainforest Trees